《次韵郑禹功见贻一首》
宋代·刘一止

当年负笈京华客，振臂论交法从班。何武诵诗来蜀郡，士龙持论出云间。

杯觞引满风流甚，岁月惊心昨梦还。短楫未妨相访觅，要看拄颊面西山。

作者简介：刘一止（1078～1160）字行简，号太简居士，湖州归安（今浙江湖州）人。宣和三年进士，累官中书舍人、给事中，以敷文阁直学士致仕。为文敏捷，博学多才，其诗为吕本中、陈与义所叹赏。有《苕溪集》。